Държавен вестник, бр. 66, 2023 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  66
3. Алинеи 3 и 4 се изменят така:
„(3) В производствата по този закон съдът 
извършва задължителна преценка за налагане 
на мярката по ал. 1, т. 5, когато пострадалият 
и извършителят имат дете.
(4) Съдът може да постанови като защитна 
мярка режимът на лични отношения, опреде­
лен по реда на Семейния кодекс, между детето 
и родителя, извършител на домашно насилие, 
да се осъществява за срока по ал. 2 в защитена 
среда, предоставена в специализирана услуга 
по този закон или осигурена от доставчик на 
социална услуга по настоящия адрес на детето 
или по местопребиваването му, под надзор на 
психолог или социален работник.“
§ 7. Член 6 се отменя.
§ 8. Създават се глава първа „а“ с чл. 6а и 
6б, глава първа „б“ с чл. 6в и 6г, глава първа 
„в“ с чл. 6д и глава първа „г“ с чл. 6е – 6к:
„Глава първа „а“
НАЦИОНАЛЕН СЪВЕТ ЗА ПРЕВЕНЦИЯ 
И ЗАЩИТА ОТ ДОМАШНОТО НАСИЛИЕ
Чл. 6а. (1) Към Министерския съвет се 
създава Национален съвет за превенция и 
защита от домашното насилие, наричан по-
нататък „Националния съвет“.
(2) Националният съвет е специализиран 
постоянно действащ колективен и консулта­
тивен орган за осъществяване на държавната 
политика по превенция и защита от домаш­
ното насилие чрез координация, наблюдение 
и оценка на политиките и мерките за предот­
вратяване и защита от домашното насилие.
(3) Председател на Националния съвет е 
заместник министър-председател, определен 
от Министерския съвет. Заместник-председа­
тел на Националния съвет е министърът на 
правосъдието.
(4) В състава на Националния съвет се 
включват министърът на вътрешните работи, 
министърът на труда и социалната политика, 
министърът на здравеопазването, министърът 
на образованието и науката, министърът на 
младежта и спорта, представител на Върховния 
касационен съд, председателят на Държавната 
агенция за закрила на детето, изпълнител­
ният директор на Агенцията за социално 
подпомагане, изпълнителният директор на 
Националното сдружение на общините в 
Република България.
(5) В състава на Националния съвет се 
включват представители на юридически лица 
с нестопанска цел, които осъществяват дей­
ност по превенция и защита от домашното 
насилие. Организациите, които представляват 
тези членове на съвета, и свързаните с тях 
лица не може да участват с проекти за фи­
нансиране по реда на чл. 6е, ал. 6.
(6) В заседанията на Националния съвет 
по покана на председателя може да участват 
омбудсманът на Република България, народни 
представители, представители на органите на 
съдебната власт, представители на академич­
ните среди, представители на юридически 
лица и международни организации с пред­
ставителства в страната, които извършват 
дейност по превенция и защита от домашното 
насилие, ръководители на други държавни 
органи, представители на органи на местното 
самоуправление и местната администрация, 
на професионални и граждански организации, 
други длъжностни лица и експерти.
(7) Административно-техническото, орга­
низационното, експертното и финансовото 
обслужване на Националния съвет се осъ­
ществява от администрацията на Министер­
ския съвет.
(8) Министерският съвет приема правилник 
за устройството, организацията и дейността 
на Националния съвет.
(9) Условията и редът за избор на юриди­
ческите лица с нестопанска цел по ал. 5 се 
определят в правилника по ал. 8.
Чл. 6б. (1) Националният съвет:
1. определя приоритетите в политиките 
в областта на превенцията и защитата от 
домашното насилие;
2. осъществява координация, мониторинг 
и оценка на изпълнението на политиките и 
мерките в областта на превенцията и защитата 
от домашното насилие;
3. разработва и актуализира координа­
ционен механизъм за помощ и подкрепа на 
лица, пострадали от домашно насилие, и го 
представя за приемане от Министерския съвет, 
следи за ефективното му функциониране и 
дава указания и препоръки по прилагането му;
4. разработва национална програма за пре­
венция и защита от домашното насилие въз 
основа на определените приоритетни дейности 
за финансиране и я внася за приемане от Ми­
нистерския съвет, като прави предложения за 
актуализирането є при необходимост;
5. изисква и получава информация от 
държавни органи, юридически лица и други, 
които имат отношение към превенцията и 
защитата от домашното насилие;
6. създава и поддържа национална инфор­
мационна система за случаите на домашно 
насилие, осъществени на територията на стра­
ната, или по отношение на български граж­
дани в чужбина, които са потърсили помощ 
и подкрепа, и списък на юридическите лица, 
които осъществяват дейности по превенция 
и защита от домашното насилие по реда на 
този закон, при спазване на изискванията на 
Закона за защита на личните данни;
7. обобщава и анализира резултатите от 
изпълнението на политиките в областта на 
превенцията и защитата от домашното насилие 
и предлага мерки за повишаване на тяхната 
ефективност;
8. публикува и разпространява статисти­
ческа информация във връзка с домашното 
насилие при спазване на изискванията на